ועדת המדע והטכנולוגיה, כנסת 19, פרוטוקול מספר 33, 2014-01-15 10:15

משה גפני: בוקר טוב, אני מתכבד לפתוח את ישיבת הוועדה.

משה גפני: על סדר-היום: בקשה לרוויזיה של חבר הכנסת בועז טופורובסקי ושלי.

משה גפני: חבר הכנסת בועז טופורובסקי, אם אתה יכול לומר מה אתה רוצה ברוויזיה לפני שנצביע.

בועז טופורובסקי: היה עניין לגבי ישיבה שתנהל את - - -

משה גפני: ועדה.

בועז טופורובסקי: ועדה, סליחה, שתנהל את פדיון התקבולים והתמלוגים שייתן הגז.

אברהם מיכאלי: יש עתיד אומר שהישיבה תנהל את הקרן, אמירה.

משה גפני: הוא דיבר היום גם דברים טובים בוועדת הכספים.

בועז טופורובסקי: אני לא יודע מה קורה לי, ההתחזקות שלי וההתקרבות שלי.

משה גפני: הוועדה שתנהל את - - -

בועז טופורובסקי: הייתה איזושהי הצעת פשרה שלא הייתה מקובלת עלי, חשבתי ואני חושב שבראש הוועדה צריך לוודא שיעמוד אדם שבהגדרה שלו ממלא תפקיד משמעותי בכנסת ישראל, והצעתי שזה יהיה יו"ר ועדת הכנסת, ועל זה הרוויזיה.

משה גפני: מאה אחוז.

משה גפני: בוועדה כשדנו על העניין הזה לא קיבלתי את העמדה הזו בגלל שבכל אופן לא רציתי שיהיה מישהו מוגדר שיעמוד בראש הוועדה.

משה גפני: טענו אנשי הממשלה שלא יכול להיות שיהיה מישהו בראש ועדה כזאת שלא יהיה איש בכיר – לא מדובר על מישהו מוגדר מכיוון שאנחנו מדברים על כל השנים – צריך שיהיה מישהו שיעמוד בראש הוועדה שיהיה איש בכיר ואחראי יותר מאשר חבר כנסת רגיל.

משה גפני: לא קיבלתי את זה, חשבתי שזה לא צריך להיות, ואז הגענו לכל מיני פשרות.

משה גפני: כשהתחלנו לנסח את זה, ראינו שהולכת לצאת הצעת חוק מתחת ידי הוועדה שהיא ממש לא מקצועית, לא רצינית, ולא קשורה לכל העניין, ואז רק חמור לא חוזר בו, וחזרתי בי, אמרתי: אני מקבל את הצעת הפשרה, אני חושב שבועז צדק.

משה גפני: אני מקבל את הצעת הפשרה שהצעתם, ולכן אני רוצה להצביע על ההצעה הזאת.

אברהם מיכאלי: מי יהיה?

אברהם מיכאלי: יושב-ראש ועדת הכנסת?

משה גפני: יושב-ראש ועדת הכנסת בכל קדנציה.

משה גפני: זהו, אין צורך להגיב.

<יוגב גרדוס: אם זה הדבר היחיד שמשתנה מההסכמות שהגענו אליהם.

משה גפני: לא, משתנה הכול.

<יוגב גרדוס: אם משתנה הכול, אז צריך לפתוח את זה לדיון.

משה גפני: לא, אני לא פותח את זה לדיון.

משה גפני: זה התחיל ככה, זה התחיל בזה שעשינו טלאי על גבי טלאי על גבי טלאי, קבענו שבתקציב תהיה ועדה משותפת, בגלל שלא הסכמתי ליושב-ראש ועדת הכנסת, אז צריך שתהיה ועדה משותפת.

משה גפני: לא יודע אם חמשת חברי ועדת הכספים יהיו יותר טובים מאשר חמשת חברי הוועדה, אבל דרשתם.

<יוגב גרדוס: נכון.

משה גפני: אמרנו שהיות שבראש הוועדה לא עומד מישהו אחראי – מה שאני לא מקבל, אבל אמרתם – לכן אם חס וחלילה הוא לא יאשר את התקציב שלושה ימים לפני אישור התקציב, אז זה יעבור כולו לוועדת הכספים, את כל זה אני לא יכול לקבל, אין מציאות כזאת.

משה גפני: ולכן הסכמתי לקבל את ההצעה הזאת שבראש הוועדה עומד איש אחראי - מה שבועז הציע - והאיש האחראי הזה מביא את זה כמו שביקשתם בקריאה הראשונה יחד עם כולם, בשנייה ושלישית החוק מחייב אותו להביא יחד עם כולם.

משה גפני: מי שמביא את זה בסופו של דבר - זה כמו שמפצלים את חוק ההסדרים או דברים דומים, אפילו את תקציב הביטחון.

משה גפני: כל המציאות הזאת הופכת להיות נורמלית, אי-אפשר להעביר חוק אחר, זה הכול.

<יוגב גרדוס: לנו יש בעיות משפטיות, משרד המשפטים יכול להסביר, בעיות חוקתיות אפילו.

משה גפני: חוקתיות?

בועז טופורובסקי: עד שהוא מסביר על הבעיות החוקתיות, אני רק רוצה להבין, יו"ר הוועדה זה יו"ר ועדת הכנסת.

משה גפני: נכון.

בועז טופורובסקי: וחברי הוועדה נבחרים על-ידי ועדת הכנסת.

משה גפני: כן, על-ידי ועדת הכנסת.

בועז טופורובסקי: אוקיי.

<יוגב גרדוס: בכל מקרה, לוותר על הוועדה המשותפת ולהחליף את זה ביושב-ראש ועדת הכנסת מקובל עלינו לחלוטין.

<יוגב גרדוס: עדיין יש בעיה, מה קורה – בגלל שפיצול התקציב הוא משמעותית שונה מפיצול של חוק ההסדרים אז יש פה בעיה.

משה גפני: הבנתי, בסדר.

משה גפני: אז יש בעיה, לא נורא עם הבעיה הזאת, מקסימום מישהו ילך לבג"ץ, אין צורך בעניין הזה.

משה גפני: תאמינו לי, גם אני יודע את הבעיות.

משה גפני: מה שמוצע עכשיו היא הצעה רעה, זאת אומרת, ועדה לא מאשרת, ועומד עליה הנושא הזה שלא קיים בחוקה, לא קיים בחוק, לא קיים בחוק-יסוד: משק המדינה, לא קיים בשום דבר אחר, שאם ועדה לא מאשרת זה עובר לוועדת הכספים והיא תאשר, אין מציאות כזאת, לא ניצור תקדים כזה.

משה גפני: לפי דעתי דווקא ההצעה הזאת היא הצעה לא חוקתית, וזה לא קשור לחוק יסוד: משק המדינה.

משה גפני: חד-משמעית, אני פשוט מקבל את מה שהצעתם, יותר נכון, את מה שהציע חבר הכנסת טופורובסקי, ואתם הסכמתם ורציתם את זה.

משה גפני: לא קיבלתי את זה בישיבה האחרונה, ולכן הגיע טלאי על גבי טלאי על גבי טלאי.

משה גפני: כשהתחיל הניסוח בעניין הזה סמרו שערות ראשי, אמרתי: מה אני הולך לאשר פה?

משה גפני: אני הולך לאשר דבר כזה ששלושה ימים לפני אישור התקציב זה יעבור לוועדת הכספים.

משה גפני: מה לכם ולוועדת הכספים?

משה גפני: יושב-ראש ועדת הכנסת הוא זה שמנתב את החוקים לוועדת הכספים, הוא האיש האחראי ביותר שיש בקואליציה, ואם החוק עובר להיות בראשותו, שום קואליציה, לא ראש ממשלה ולא שר אוצר, לא ישימו אדם שאין לו אחריות על העניין הזה, זה פשוט לחלוטין.

משה גפני: אני מציע, אל תריבו אתי, תעשו לי טובה, בגלל שלא יהיה משהו אחר.

<יוגב גרדוס: אנחנו רוצים להסביר.

<יוגב גרדוס: אפשר הזדמנות להסביר מה הבעיות פה?

משה גפני: כן, אם אפשר בשתי דקות, רק מתוך נימוס.

משה גפני: ספי, אבל באמת בקצרה.

<ספי זינגר: האמת היא שהתחלנו לבדוק – אנחנו מדברים פה על סוג של הליך ייחודי.

<ספי זינגר: קודם כול, הוא לא דומה לתקציב הביטחון.

אברהם מיכאלי: גם הגז ייחודי.

<ספי זינגר: כן, הגז ייחודי.

<ספי זינגר: כשאני אומר שההליך ייחודי, אני בעיקר מתכוון לזה שאנחנו חייבים לבדוק מה המשמעות של ההליך הזה ומה קורה אתו בכל שלב, והמחשבה שלנו הייתה שרצינו להחזיר את זה בסוף לוועדת הכספים בגלל שבעצם מדובר בחוק התקציב.

<ספי זינגר: לחוק התקציב יש השלכות משמעותיות.

משה גפני: אל תחזור לזה.

<ספי זינגר: נכון.

<ספי זינגר: אני אלך - - -

משה גפני: יש לכם איזה עניין הבוקר לעצבן אותי?

משה גפני: הרי זו הייתה ליבת העניין.

<ספי זינגר: אני עושה את הכי - אני משתדל כמה שיותר לא, אבל זה לא יהיה.

משה גפני: אמר חבר הכנסת טופורובסקי בוועדת הכספים מקודם - לקחתם, לא אתה, הם - את הכסף של הביטוח הלאומי, גם עכשיו אתם לוקחים עוד כסף מהביטוח הלאומי, בעוד 30 שנה, אמר חבר הכנסת טופורובסקי דבר נכון, לא יהיה בכלל כסף בביטוח הלאומי, ואז אם זה יהיה בוועדת הכספים, אתם תבואו, "אתם" הכוונה הבאים אחריכם, אתה כבר תהיה בכלל איש רציני במערכת הכלכלית הפרטית במדינת ישראל, אבל הבאים אחריכם בעוד 30 שנה יגידו: אין כסף, ופה יש מיליארדים, בוא ניקח מזה.

בועז טופורובסקי: למרות שעשית קצת פרשנות.

משה גפני: אבל זאת האמת, זה היה הרעיון שעומד מאחורי העניין, אגב, שהוא נכון.

בועז טופורובסקי: יש לי הרבה מאוד חששות לגבי הביטוח הלאומי, אבל זה לא - - -

משה גפני: בסדר.

משה גפני: בבקשה, לא חשוב, אז אני אומר את זה, אבל זה רוח הדברים.

משה גפני: עזוב את ועדת הכספים, אנחנו לא שם.

<ספי זינגר: קודם כול להבין מה קורה.

<ספי זינגר: נניח שעזבנו את ועדת הכספים ועכשיו הוועדה הזאת לא אישרה את החלק שלה, מה המשמעות של זה?

<ספי זינגר: מה קורה?

משה גפני: מה קורה עם תקציב הביטחון?

<אסי קליין: לתקציב הביטחון יש אישור לפי חוק-יסוד: משק המדינה.

<ספי זינגר: נכון.

<אסי קליין: חוק-היסוד החריג אותו במיוחד וגם היו שם טעמים מכיוון - - -

משה גפני: החריגו אותו לדברים אחרים.

משה גפני: מה קורה אם לא מאשרים את תקציב הביטחון?

<אסי קליין: אבל היה שם טעם להחרגה.

<ספי זינגר: עושים אחד חלקי 12.

משה גפני: טעם גם יש פה.

משה גפני: שאלה, אתם מדברים חוקתית, חוקתית.

<ספי זינגר: אחד חלקי 12.

<יוגב גרדוס: חוקית.

משה גפני: אז תעזבו עכשיו פרשנות, אנחנו החלטנו מה הפרשנות, נחליט - - -

<ספי זינגר: חוקתית.

אברהם מיכאלי: - - - בעיות חוקתיות.

<אסי קליין: אי-אפשר אחד חלקי 12 במקרה הזה.

<ספי זינגר: מה נעשה?

<ספי זינגר: אחד חלקי 12?

משה גפני: אז עם כל הכבוד, יושב יושב-ראש ועדת הכנסת, איש אחראי, באמת יש קצת היגיון בדברים, ואי-אפשר אפילו להוציא אחד חלקי 12 לרווחה, לחינוך, למחקר ופיתוח, לבריאות, לתושבי מדינת ישראל, והוא לא יביא את האישור?

משה גפני: באמת?

<אסי קליין: הוא לא יוכל, כי - - -

<ספי זינגר: אני לא יודע.

משה גפני: למה הוא לא יוכל?

משה גפני: עד 31 בדצמבר הוא לא יוכל עם תקציב המדינה?

<קריאות: - - -

<אסי קליין: אם הוא לא יעביר את זה, הוא לא יעבור.

אברהם מיכאלי: אדוני היושב-ראש, עם כל הכבוד לכל המשפטנים, יש לי הצעה, כל פעם יוצרים בעיה חוקתית, מי שיוצר את הבעיה יכול גם למצוא את הפתרון, מי שחושב על בעיה חוקתית ידאג גם לשבת עד אמצע הלילה וימצא פתרונות לבעיות חוקתיות.

אברהם מיכאלי: לכן, אנחנו את העיקרון הזה ניישר, ישבו החכמים במשרד, כל המשרדים שקשורים בדבר ימצאו פתרונות חוקתיים לזה, אנחנו לא מוצאים הרי.

משה גפני: כן.

ניצן הורוביץ: מה נסגר עם הרוויזיה?

משה גפני: אני עכשיו הולך להצביע.

משה גפני: חזרתי בי מהסיכום שהיה בהתחלה, רציתי שזה לא יהיה ועדת הכספים, רציתי שגם היושב-ראש לא יהיה קשור לוועדות אחרות, ואז הגיעו כל מיני פתרונות, וכשהתחלנו לנסח את הפתרונות האלה התברר שאנחנו מוציאים פה מתחת ידינו דבר רע.

משה גפני: בתקציב תהיה ועדה משותפת, אם שלושה ימים לפני התקציב זה לא יאושר אז זה הולך לוועדת הכספים.

משה גפני: יש איזו שאיפה בממשלה להביא את זה לוועדת הכספים ואנחנו מתנגדים.

משה גפני: מציע חבר הכנסת טופורובסקי, ואני אמרתי לו שאני מקבל את זה, אני חוזר בי, תהיה ועדה מיוחדת, חברי הוועדה, תשעה חברים, ייבחרו על-ידי ועדת הכנסת בתחילת הקדנציה כמו ועדות אחרות, בראש הוועדה יעמוד יושב-ראש ועדת הכנסת, למה?

משה גפני: מכיוון שטענו במשרד האוצר, הם אמרו: אם תשים מישהו לא בכיר, יכול להיות איזה חבר כנסת זוטר שיתחיל לנהל כל מיני משאים-ומתנים, והוא לא יביא את זה לאישור, אז תהיה בעיה.

משה גפני: אמרתי: אם זה המחיר, אז אני מסכים שיהיה יושב-ראש ועדת הכנסת.

משה גפני: זאת הייתה הצעת בועז טופורובסקי, קיבלתי אותה, על זה אנחנו רוצים להצביע על הרוויזיה, ואת הזה אנחנו רוצים לסיים.

משה גפני: רבותי, מי בעד אישור הרוויזיה של חבר הכנסת טופורובסקי ושלי?

משה גפני: מי נגד?

משה גפני: בעד – פה אחד

בועז טופורובסקי: אני רוצה להמשיך ברשותך לעוד - הרי ביקשתי, אתה יודע, אני גם מתייעץ אתך, כאן בסעיף 46(ב) אחרי תיקון, בנושא של 70 חברי הכנסת, הרי רציתי שיהיה שריון של הסעיף.

משה גפני: אי-אפשר, אתה פותח תקדים מסוכן, מסוכן מאוד.

משה גפני: גם עכשיו כשמדברים על שריונים מדברים על 70, לא מדברים על יותר מ-70.

<אסי קליין: אי-אפשר.

בועז טופורובסקי: לא, אני רוצה שיישארו 70, אבל שריון ספציפי של הסעיף, אותן טענות שזה לא חוקתי ולא זה גם אפשר להגיד כאן ויש - - -

משה גפני: לא, אבל זה ממש – אתה הולך לדורות הבאים ואתה אומר להם: תשמעו, אתם לא יכולים, אתם כבולים עם חקיקה, כאילו הלכה למשה מסיני.

בועז טופורובסקי: לא, אני אומר שאם רוצים – לא, זה רחוק מאוד, אבל אם רוצים לקחת כסף – השאלה - - -

משה גפני: בועז, בוא לא נפתח את זה, אז אנחנו מתחילים באמת עם בעיה חוקתית אמיתית, לא כמו במקרה הזה.

בועז טופורובסקי: אוקיי, אז אני רוצה לוודא שזו הסתייגות שעולה למעלה.

משה גפני: זו הסתייגות שתעלה למעלה, את זה כבר קבענו.

בועז טופורובסקי: זה עולה למעלה?

משה גפני: ההסתייגות עולה למעלה.

בועז טופורובסקי: מאה אחוז.

ניצן הורוביץ: אני רוצה להצטרף להסתייגות של בועז.

משה גפני: בסדר.

דב חנין: גם אני.

<יוגב גרדוס: כבוד היושב-ראש, אפשר להגיב?

משה גפני: כן, בסדר.

<יוגב גרדוס: הנושא הזה שדיברנו על השלושה ימים ההעברה לוועדת הכספים, קודם כול אני רוצה להקדים ולהגיד שאנחנו לא רוצים שזה יעבור לוועדת הכספים.

<יוגב גרדוס: מה שאנחנו מקווים זה שהדיון בוועדה המיוחדת ברשות יושב-ראש ועדת הכנסת יסתיים בזמן ומתוכנן.

משה גפני: זה יסתיים בזמן.

משה גפני: אם זה לא יסתיים בזמן אז באמת אין תקציב.

<יוגב גרדוס: לפי העמדה של היועץ המשפטי של משרד האוצר ולפי משרד המשפטים – ואנחנו אומרים ביושר – כרגע לא ברור לנו אם המנגנון הזה הוא מחויב או לא מחויב, אבל כרגע אנחנו חושבים שהוא נדרש, לכן נמליץ לשר להגיש הסתייגות בנושא הזה.

משה גפני: טוב, אדבר אתו.

<יוגב גרדוס: בסדר, אני רק אומר.

בועז טופורובסקי: אבל אני לא מבין למה זה, אז בוא נשנה את כל הדברים, שיגישו הסתייגויות על עוד דברים, יש לי עוד כל מיני דברים.

משה גפני: הם לא יגישו.

משה גפני: הוא שומר לעצמו את הזכות לדבר עם שר האוצר.

<יוגב גרדוס: אבל זה נוסח שאושר פה.

<ספי זינגר: נכון.

<יוגב גרדוס: נוסח שאושר והוצבע עליו והוא מעלה שאלות קשות.

<יוגב גרדוס: והוא מעלה שאלות קשות.

בועז טופורובסקי: אין לי בעיות, בישיבה בקודמת לא העליתם את הבעיות המשפטיות האלה.

<קריאות: - - -

משה גפני: יוגב, תשמרו לעצמכם את הזכות, הכול בסדר.

<ספי זינגר: אין לנו תשובה כרגע.

בועז טופורובסקי: אבל בישיבה הקודמת הייתה לכם תשובה.

בועז טופורובסקי: תשובה קודמת - בהצעה הזאת תמכתם.

משה גפני: בועז, אתה בחור צעיר.

בועז טופורובסקי: תמכתם בהצעה.

<אסי קליין: אבל אתם משנים את זה.

<יוגב גרדוס: אתם משנים.

משה גפני: בועז, אתה בחור צעיר, הגעת לפה עם אנרגיות לא רגילות.

בועז טופורובסקי: צעיר זה יחסי.

משה גפני: לא חשוב.

משה גפני: תדע לך שמה שהם אומרים - -

שמעון אוחיון: עדיין, עדיין אתה צעיר.

משה גפני: - - הם צריכים להגיד, ולפעמים הם אומרים גם דברים מרגיזים ולא צריך להתרגז, זאת בקשתם.

בועז טופורובסקי: אבל בישיבה הקודמת הם באו עם הצעה.

משה גפני: בסדר.

<יוגב גרדוס: לא ביקשנו לשנות את ההצעה שהסכמנו עליה.

משה גפני: יוגב, יש לך את הזכות, אין לך בעיה, הכול בסדר.

אברהם מיכאלי: רשמנו את דבריך בפרוטוקול.

<יוגב גרדוס: בסדר.

משה גפני: אני מביא להצבעה את הצעתו של חבר הכנסת בועז טופורובסקי, שהוועדה המיוחדת תהיה ועדה מיוחדת שתורכב כפי שנקבע מתשעה חברים שוועדת הכנסת תקבע את שמותיהם, בראשות הוועדה המיוחדת יעמוד יושב-ראש ועדת הכנסת שייבחר בכל קדנציה כמו שקבענו.

משה גפני: מי בעד ההצעה הזאת?

משה גפני: ירים את ידו.

משה גפני: מי נגדה? אין.

משה גפני: בעד – פה אחד

<ענת לוי: רק סליחה, מתי החוק נכנס לתוקף?

<ענת לוי: כי אם צריך להתאים את זה כבר בכנסת הזאת.

אברהם מיכאלי: רשום כאן.

משה גפני: כתוב.

<יוגב גרדוס: זה גם משהו שעלה, בגלל שהחוק מנוסח שהוועדה ממונה בתחילת כל כנסת, במידה והתקבולים יגיעו למיליארד שקל עד שהכנסת – במידה שהכנסת לא תתפזר - - -

משה גפני: אז ועדת הכנסת תצטרך לקבל החלטה ובראשה יעמוד מי שעומד היום בראש ועדת הכנסת.

משה גפני: אין בעיה.

<אסי קליין: לפי העניין.

משה גפני: אני מבקש להצביע על החוק.

דב חנין: רק, גברתי, תרשמי לך שהניסוח המשפטי יבהיר שאם זה קורה בכנסת הנוכחית זה יצטרך לקרות בכנסת הבאה מתחילתה.

אברהם מיכאלי: הדבר הקובע או ההצטברות של הכסף.

דב חנין: ההצטברות של הכסף.

משה גפני: רבותי, הצעת החוק הקרן לניהול הכנסות המדינה מהיטל על רווחי נפט וגז, התשע"ג–2013, הצעת החוק כפי שנקבעה במהלך הישיבות כולל ההסתייגות שהתקבלה עכשיו.

משה גפני: מי בעד אישור החוק כולו?

משה גפני: ירים את ידו.

משה גפני: משה גפני – היו"ר – בעד שמעון אוחיון – בעד ניצן הורוביץ – בעד בועז טופורובסקי – בעד אברהם מיכאלי – בעד מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: הצעת החוק אושרה.

אברהם מיכאלי: הסתייגויות דיבור.

משה גפני: ואת הסתייגויות נגיש למליאת הכנסת.

אברהם מיכאלי: תרשמי.

משה גפני: תודה רבה.

משה גפני: תשמעו, - - -

<קריאות: - - -

אברהם מיכאלי: זה מהותי.

משה גפני: רק דקה, לא סיימתי את הישיבה.

משה גפני: אני אומר לכם, יצא חוק יפיפה, - -

<יוגב גרדוס: אנחנו מסכימים.

משה גפני: - - יצא חוק שמביא לידי ביטוי גם את הרצונות שלכם, אבל גם את הרצונות של הציבור, וגם מה שנקבע בקדנציה הקודמת.

משה גפני: הרווחים של הקרן צריכים ללכת לנושאים – לא לביטחון, לא לתשלומי הגירעון וכל הדברים שנלווים לעניין – אלא לנושאים החברתיים של מה שנקבע.

משה גפני: המנגנון הוא מנגנון בסדר, - - -

ניצן הורוביץ: שיבוא רק הכסף, גפני.

שמעון אוחיון: תשמע, היית צריך לראות איך הוא הסתכל למעלה כשהוא מצפה לכסף, זה כבר - - -

ניצן הורוביץ: לא, המאות מיליארדים - - -

בועז טופורובסקי: אפשר גם להגיד מילה טובה על זה שעם כל הקשיים הממשלה שיתפה פעולה אתנו על קרן שהולכת לנהל הרבה מאוד כסף, - -

משה גפני: נכון.

בועז טופורובסקי: - - היא הרחוקה מההחלטות התקציביות בצורה מסוימת, ואני מאוד מקווה שנוכל לעשות את המדינה, את החברה, את החינוך הרבה יותר - - -

שמעון אוחיון: למה לא?

משה גפני: אני מקבל את מה שאתה אומר, יושבים פה חברים - - -

<יוגב גרדוס: ואנחנו מקימים ועדת איתור ומזמינים אתכם להגיש מועמדות.

דב חנין: אמרנו ליצמן.

אברהם מיכאלי: - - - הכנסת נבוא לשם.

משה גפני: בועז, השתדלתי בתפקידים הקודמים שלי להגיע בחוקים, בוודאי בחוקים מהסוג הזה, שאין עניין אופוזיציה וקואליציה, להגיע להסכמות פה אחד, ברוב מוחלט של המקרים הגעתי, ואני מודה לקדוש ברוך הוא שגם פה הגעתי לזה שיש הסכמה כוללת, בגלל שהחוק הוא חוק מעולה.

משה גפני: תודה רבה, רבותי.

משה גפני: עוד מישהו רוצה לומר משהו?

אברהם מיכאלי: אני אומר על הרצון הטוב של מישהו לבוא ולנדב, אנחנו לא רואים, אנחנו חוזרים עכשיו מדיון, חברי פה ישבנו בוועדת הפנים על נושא של שכונת עמל - -

ניצן הורוביץ: זה היה נורא.

אברהם מיכאלי: - - וציפינו שם מהגביר שייתן כמה - - -

משה גפני: הגביר, הכוונה האוצר?

אברהם מיכאלי: גם האוצר וגם תשובה.

משה גפני: אה, גם תשובה.

אברהם מיכאלי: הוא גם קשור לזה.

אברהם מיכאלי: לטובות לא מצפים מאף אחד, לכן טוב שחוקקנו את הדברים האלה, והדברים יהיו ברורים.

משה גפני: תודה רבה, רבותי, הישיבה נעולה.

<חובב ינאי: אדוני היושב-ראש, רק הערה אחת, בהתאם לסיכום עם המשמר החברתי, אנחנו מבקשים שהמצביעים יירשמו בפרוטוקול.

משה גפני: תודה רבה.

משה גפני: הישיבה נעולה.

משה גפני: גמרנו, סיימנו, הפרוטוקול מסתיים.